**Ռոլանդո Էմիլիո Էսկոբար Բատիստա** (իսպ.՝ Rolando Emilio Escobar Batista, հոկտեմբերի 24, 1981(1981-10-24), Պանամա, Պանամա), պանամացի ֆուտբոլիստ, «Դեպորտիվո Անսոատեգի» ակումբի և Պանամայի հավաքականի կիսապաշտպան։

Ակումբային կարիերա
------------------

Էսկոբարն իր կարիերան սկսել է «Ատլետիկո Նասիոնալ» և «Չորիլլո» ակումբներում։ 2006 թվականին տեղափոխվել է «Տաուրո» ֆուտբոլային ակումբ, որի կազմում հաղթել է Պանամայի առաջնությունում։ Մրցաշրջանի ավարտին հեռացել է ակումբից և տեղափոխվել Վենեսուելայի «Դեպորտիվո Տաչիրա»։ Նոր թիմի հետ նա առաջին իսկ մրցաշրջանում հաղթել է Վենեսուելայի առաջնությունում։

2008 թվականին Էսկոբարը տեղափոխվել է «Կարակաս» ֆուտբոլային ակումբ։ Մայրաքաղաքային ակումբի հետ նա երկրորդ անգամ դարձել է Վենեսուելայի առաջնության հաղթող։

2009 թվականի ամռանը Ռոլանդոն վերադարձել է հայրենիք, որտեղ կես տարի խաղացել է «Սան-Ֆրանցիսկոյում»։ Մրցաշրջանի ավարտին կրկին տեղափոխվել է Վենեսուելա՝ միանալով «Դեպորտիվո Լարա» ակումբի, որի կազմում նվաճել է Վենեսուելայի գավաթը։ Մրցաշրջանի երկրորդ կեսին Ռոլանդոն հանդես է եկել Սան Միգիլոտոյի «Սպորտինգ» ակումբում, ապա տեղափոխվել «Դեպորտիվո Անսոատեգի»։ 2012 թվականի հունվարի 29-ին «Միներոս Գուայանա» ակումբի դեմ խաղում կատարել է իր նորամուտը նոր թիմում։ Օգոստոսի 19-ին «Պորտուգեսա» ակումբի դեմ խաղում խփել է իր առաջին գոլը «Դեպորտիվո Անսոատեգիի» կազմում։ 2013 թվականին Էսկոբարը երկրորդ անգամ դարձել է Վենեսուելայի գավաթակիր։

2015 թվականի ամռանը Ռոլանդոն տեղափոխվել է ամերիկյան «Դալլաս» ակումբ։ Հունիսի 14-ին «Սիեթլ Սաունդերս» ակումբի դեմ խաղում կատարել է իր նորամուտը ՄԼՍ-ում։ 2016 թվականին վերադարձել է «Դեպորտիվո Անսոատեգի»։

Միջազգային կարիերա
------------------

2006 թվականին Էսկոբարը կատարել է իր նորամուտը Պանամայի հավաքականում։ 2007 թվականին մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում Ռոլանդոն մասնակցել է Մեքսիկայի հավաքականի դեմ խաղին։ Սեպտեմբերի 12-ին Վենեսուելայի հավաքականի դեմ ընկերական խաղում նա խփել է իր առաջին գոլը հօգուտ ազգային հավաքականի։

2009 թվականին Էսկոբարը երկրորդ անգամ մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարի ընթացքում նա մասնակցել է Նիկարագուայի, Գվադելուպայի, Մեքսիկայի և ԱՄՆ-ի հավաքականների դեմ խաղերին։

2013 թվականին Ռոլանդոն դարձել է ԿՈՆԿԱԿԱՖ-ի ոսկե գավաթի խաղարկության արծաթե մեդալակիր, սակայն մրցաշարի ընթացքում նա եղել է պահեստային և խաղադաշտ դուրս չի եկել

### Գոլերը Պանամայի հավաքականում

| # | Ամսաթիվ | Վայր | Հակառակորդ | Հաշիվ | Արդյունք | Մրցություն |
| --- | --- | --- | --- | --- | --- | --- |
| 01. | 12 սեպտեմբերի, 2007 | Օլիմպիկո Լուիս Ռամոս, Պուերտո լա Կրուս, Վենեսուելա | Վենեսուելա Վենեսուելա | 0:**1** | 1:**1** | Ընկերական խաղ |

Ձեռքբերումներ
-------------

**Ակումբային**

Պանամա **«Տաուրո»**

* 01 1st Պանամայի ֆուտբոլի առաջնություն – Ապերտուրա 2008

Վենեսուելա **«Դեպորտիվո Տաչիրա»**

* 01 1st Վենեսուելայի ֆուտբոլի առաջնություն – 2007/2008

Վենեսուելա **«Կարակաս»**

* 01 1st Վենեսուելայի ֆուտբոլի առաջնություն – 2008/2009

Վենեսուելա **«Դեպորտիվո Լարա»**

* Վեսուելայի գավաթակիր-2009/2010

Վենեսուելա **«Դեպորտիվո Անսոատեգի»**

* Վենեսուելայի գավաթակիր – 2012/2013

**Միջազգային**

Պանամա **Պանամա**

* 02 2nd ԿՈՆԿԱԿԱՖ-ի ոսկե գավաթ – 2013

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Միներոս Գուայանա VS. Դեպորտիվո Անսոատեգի 2:0» (ռուսերեն). soccerway.com. 2012 թ․ հունվարի 29.
3. ↑  «Դեպորտիվո Անսոատեգի VS. Պորտուգեսա 5:1» (ռուսերեն). soccerway.com. 2012 թ․ օգոստոսի 19.
4. ↑  «Սիեթլ Սաունդերս VS. Դալլաս 3:0» (ռուսերեն). soccerway.com. 2015 թ․ հունիսի 14.
5. ↑  «Մեքսիկա VS. Պանամա 1:0» (ռուսերեն). soccerway.com. 2007 թ․ հունիսի 13.
6. ↑  «Պանամա VS. Նիկարագուա 4:0» (ռուսերեն). soccerway.com. 2009 թ․ հուլիսի 12.
7. ↑  «Պանամա VS. Գվադելուպա 1:2» (ռուսերեն). soccerway.com. 2009 թ․ հուլիսի 5.
8. ↑  «Մեքսիկա VS. Պանամա 1:1» (ռուսերեն). soccerway.com. 2009 թ․ հուլիսի 10.
9. ↑  «ԱՄՆ VS. Պանամա 2:1» (ռուսերեն). soccerway.com. 2009 թ․ հուլիսի 19.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Վիճակագրությունը *National Football Teams* կայքում(անգլ.)


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · FootballDatabase.eu · MLS · National Football Teams.com · Soccerway · Transfermarkt (խաղացող) · ՖԻՖԱ |

 |